Rafmagnað andrúmsloft á þingi
Andrúmsloftið á Alþingi er spennuþrungið en nú standa yfir umræður um að draga kæru á hendur Geir H. Haarde, fyrrverandi forsætisráðherra, til baka. Ekki er líklegt að atkvæðagreiðsla um dagskrártillögu sem myndi vísa málinu frá verði fyrr en undir kvöldið en margir bíða á mælendaskrá.
Ljóst er að málið veldur miklum usla þar sem Geir er fyrrverandi þingmaður og samstarfsmaður margra alþingismanna til margra ára. Margir óvissuþættir eru í stöðunni, t.a.m. hefur Jóhanna Sigurðardóttir ekki viljað tjá sig um málið en hún greiddi atkvæði gegn því að ákæra Geir á sínum tíma. Hið sama má segja um Guðbjart Hannesson sem er fjarverandi vegna veikinda en í stað hans situr Arna Lára Jónsdóttir varaþingmaður.
Gera verður ráð fyrir að auðveldara yrði fyrir marga þingmenn að greiða atkvæði með dagskrártillögunni en á móti tillögu Bjarna. Því þar með væri málinu vísað frá á tæknilegum forsendum í stað þess að taka þátt í annarri atkvæðagreiðslu um ákæru gagnvart Geir en sú fyrri situr auðsjáanlega enn í ýmsum þingmönnum.
Andrúmsloftið á Alþingi er spennuþrungið en nú standa yfir umræður um að draga kæru á hendur Geir H. Haarde, fyrrverandi forsætisráðherra, til baka.
Ekki er líklegt að atkvæðagreiðsla um dagskrártillögu sem myndi vísa málinu frá verði fyrr en undir kvöldið.
Margir bíða á mælendaskrá.
Ljóst er að málið veldur miklum usla þar sem Geir er fyrrverandi þingmaður og samstarfsmaður margra alþingismanna til margra ára.